Hotărârea Consiliului Facultăţii de Litere, Istorie şi Teologie

nr. 64 din data de 16.09.2019

Ordine de zi:

1. Aprobare documente pentru anul universitar 2019-2020.
2. Aprobare decizii de echivalare pentru studenții plecați în mobilități Erasmus și cereri de transfer.
3. Discutare admitere licență și masterat septembrie 2019.
4. Diverse
5. D-na Decan prof. dr. Dana Percec prezintă situația statelor de funcții și sugerează reducerea numărului de grupe la engleză LMA, anul al III-lea, de la 3 la 2 și la LL, anul al III-lea, de la 5 la 4 (specializarea A și A’). Solicită decizie din partea Departamentului de Limbi și Literaturi Moderne până la 17 septembrie.

Consiliul LIT aprobă în unanimitate statele de funcții, fișele disciplinelor, orarul, acoperirile la plata cu ora, responsabilii de programe de studii.

Consiliul LIT aprobă în unanimitate cadrele didactice tutori de an și responsabili de programe, licență și masterat, conform tabelelor anexate.

1. Consiliul LIT aprobă în unanimitate echivalarea creditelor obținute în mobilități Erasmus de următorii studenți: Stârc Anca (MA Studii americane), Rus Oana (MA Studii romanice), Lupu Denisa (MA Studii romanice), Celmare Teodora (MA Studii romanice), Știrbei Daiana (MA Studii americane), Balica Bianca (MA Germană în context european), Auroaică Celsea (MA Studii romanice), Brebe Adoria (MA Studii romanice), Tatu Mariana (LL germ.-rom.), Bergmann Iasmine (LMA, germ.-engl.), Enache Rahela (LL fr.-rom.), Gheorghe-Burtea Andreea (LL, fr.-engl.). Consiliul LIT aprobă în unanimitate cererile de transfer ale studenților Ghimboașă Virgil și Vingan Andrada.
2. D-na Decan prof. dr. Dana Percec prezintă situația la admitere, sesiunea septembrie 2019. Precizează că, pentru specializarea latină, s-a redactat un memoriu care să susțină organizarea specializării cu 17 studenți echivalenți.
3. D-na prodecan Valy Ceia prezintă inițiativa de înființare a centrului de cercetare CODHUS, Centrul de cercetare și implementare a metodelor digitale bazate pe lingvistica de corpus cu aplicabilitate în științe umaniste. Consiliul LIT votează în unanimitate înființarea acestui centru.

Deschidere an universitar UVT – sâmbătă, 28.09, ora 10, Aula Magna.

Deschidere LIT – luni, 30.09, în intervalul 10-13. De la ora 14, întâlniri cu tutorii de an (se vor programa până vineri, 20.09).

D-na Decan precizează că va fi demarat proiectul Rose, care prevede și înființarea unui centru de consiliere și prevenire a abandonului al facultății.

În anul universitar 2019-2020, se propun a fi scoase la concurs următoarele posturi:

**Departamentul de Limbi și Literaturi Moderne**

* Profesor nr. 2 – engleză
* Conferențiar nr. 10 - engleză
* Lector nr. 22 – engleză
* Asistent cercetare nr. 29 – engleză
* Lector nr. 48 – franceză
* Conferențiar nr. 75 – sârbă

**Departamentul de Studii Românești**

* Conferențiar nr. 6 – limba română
* Asistent nr. 17 – limba română

Decan,

Conf. univ. dr. habil. Dana PERCEC